b'\n_START_ARTICLE_\nH\xc3\xb5imurahvaste programm\n_START_PARAGRAPH_\nH\xc3\xb5imurahvaste programm on Fenno-Ugria Asutuse korraldatav ning Haridus- ja teadusministeeriumi rahastatav programm. Programmi peaeesm\xc3\xa4rk on toetada eestlaste h\xc3\xb5imurahvaste keelte ja kultuuride s\xc3\xa4ilimist ja arengut. I programm kestis aastatel 1999\xe2\x80\x932004. IV programm kestab aastatel 2015\xe2\x80\x932019._NEWLINE_Programmi raames toetatakse ja tehakse koost\xc3\xb6\xc3\xb6d Venemaa soome-ugri rahvastega (vadjalased, isurid, ingerisoomlased, karjalased, vepslased, ersad ja mok\xc5\xa1ad, niidu- ja m\xc3\xa4emarid, udmurdid, s\xc3\xbcrja- ja permikomid, handid, mansid), samojeedidega (neenetsid, eenetsid, nganassaanid, s\xc3\xb6lkupid), L\xc3\xa4tis elavate liivlastega ning Venemaal, Norras, Rootsis ja Soomes elavate saamidega._NEWLINE_Programmi abil on n\xc3\xa4iteks Eesti k\xc3\xb5rgkoolides \xc3\xb5ppinud \xc3\xbcle 180 h\xc3\xb5imurahvaste \xc3\xb5pilase.'